jkorsvik/nowiki_second_scrape_merged huggingface dataset:
Gritt

Gritt er en norsk dramafilm fra 2021 regissert og skrevet av Itonje Søimer Guttormsen. Filmen er hennes første spillefilm og er basert på og en fortsettelse av kortfilmen Retrett fra 2017. Birgitte Larsen spiller hovedrollen som Gritt, egentlig Gry-Jeanette, som forsøker å etablere seg som kunstner i Norge etter flere år i utlandet.
Filmen hadde premiere under Tromsø Internasjonale Filmfestival i januar 2021 og ble senere samme vårt vist under filmfestivalene i Rotterdam, Göteborg og Vilnius. Den hadde norsk kinopremiere 18. juni 2021. Filmen vant prisen for beste film og beste skuespiller (Birgitte Larsen) under filmfestivalen i Vilnius i 2021. Den vant klassen for beste kostyme under Amandaprisen 2021 og var nominert i ytterligere seks klasser.


== Skuespillere ==
Birgitte Larsen
Marte Wexelsen Goksøyr
Lars Øyno
Andrine Sæther
Maria Grazia de Meo


== Priser og nominasjoner ==


== Referanser ==


== Eksterne lenker ==
(en) Gritt på Internet Movie Database 
(nl) Gritt på MovieMeter 
(en) Gritt på Rotten Tomatoes
I Wanna Be Your Slave

«I Wanna Be Your Slave» (norsk oversettelse: jeg vil være slaven din) er en rockelåt fra 2021 med den italienske gruppen Måneskin. Sangen er hentet fra gruppens andre studioalbum, Teatro d'ira: Vol. I som ble utgitt 19. mars 2021. Senere samme år fikk sangen kommersiell suksess og gikk inn på hitlister over hele Europa. Suksessen kom i kjølvannet av Måneskins seier i Eurovision Song Contest 2021 med låten «Zitti e buoni». 


== Om sangen ==
«I Wanna Be Your Slave» er skrevet av bandmedlemmene Damiano David, Ethan Torchio, Thomas Raggi og Victoria De Angelis, og de produserte den sammen med Fabrizio Ferraguzzo.   
Sangteksten tar for seg tosidigheten i et kjærlighetsforhold, om besettelse og «hvordan man kan være villig til å slavebinde seg selv, hvis det er det som trengs for å vinne den helt spesielle personen».Ifølge låtskriver Damiano David, er sangen en «brutal beskrivelse av seksualitetens mange fasetter, og hvordan disse kan påvirke hverdagen». Gruppen har uttalt hvordan teksten er bygget opp av kontraster: «Jeg er djevelen, jeg er en advokat, jeg er en morder, jeg er en blondine» og forklarte at de ønsket å poengtere at ingen bare har én identitet, men at hver og en av oss «har mange fasetter».


== Mottakelse og popularitet ==
Sangen er ett av sporene på Teatro d'ira: Vol. I, gruppens andre studioalbum, utgitt i mars 2021. Per juni samme år var «I Wanna Be Your Slave» fortsatt ikke utgitt som egen singel, men den tok seg likevel inn på hitlister over hele i Europa. Dette skjedde i ettertid av Eurovision Song Contest i Rotterdam, der gruppen vant konkurransen med låten «Zitti e buoni». I flere land gjorde «I Wanna Be Your Slave» det salgsmessig bedre enn vinnerlåten. Den 2. juli 2021 nådde låten en femteplass på den britiske singellisten, mens «Zitti e buoni» hadde en 17. plass som høyeste notering. I juni gikk sangen inn på topp fem i flere andre land, blant andre Norge, Finland, Slovakia, Tyskland og Østerrike.


== Listeplasseringer ==


=== Sertifiseringer ===


== Referanser ==


== Eksterne lenker ==
(en) I Wanna Be Your Slave på Discogs 
(en) I Wanna Be Your Slave på Last.fm 
(en) I Wanna Be Your Slave på Genius — sangtekst
Mandela Kapere

Mandela Kapere (født i Sørvest-Afrika i 1980-årene, død 12. juli 2020 i Namibia) var en namibisk politiker.Han ble i 2020 folkevalgt medlem av Namibias nasjonalforsamling.
Kapere døde av covid-19 i en alder av 38 år.


== Referanser ==
Garderoberom

Et garderoberom (engelsk: walk-in closet) er en type kleskott eller værelse som primært er tiltenkt oppbevaring av klær og som omkledningsrom. Det er ofte et lite rom med veggmonterte skap, hyller og skuffer, og disse kan være med eller uten dører (for eksempel skyvedører).
Mange garderoberom er implementert som en åpen garderobe, som vil si at hyller og skap er uten dører foran. Dette gir mer oversikt over klærene man har og kan gjøre det lettere å raskt å finne ting ved at man slipper å åpne dører, men fører til at det kan bli mer støv på klærne. Man mister også muligheten til å skjule «rotet» bak en skapdør.
Når garderoberommet er stort nok til omkledning har ofte garderoberommet også ett eller flere speil. Rommet bør også ha god belysning, og det kan være hendig med en benk eller stol til å sitte på under omkledning.


== Se også ==
Garderobeskap
Herretjener
Kleshenger
Sminkebord
Strykebrett


== Referanser ==
Pamyua

Pamyua er en yupik musikkgruppe fra Anchorage i Alaska, USA. Navnet betyr «dens hale», og kommer fra yupik-ordet «pamyuq», som kan oversettes til «halen til et dyr eller kayak» og «sangens refreng».


== Oversikt ==
Brødrene Stephen og Phillip Blanchett, av afroamerikansk og inuit opphav, dannet Pamyua i 1995 med målet å kombinere og bevare deres kulturelle og religiøse bakgrunner gjennom musikk. Pamyua beskriver deres musikk som «tribal funk», «world music» og «inuit soul music», og er inspirert av sanger fra russisk ortodoks, tradisjonell inuit-musikk, R&B og, mest merkverdig, det sørafrikanske herrekoret Ladysmith Black Mambazo.De fleste av deres sanger er basert på tradisjonelle yupik, inuit og grønlandske sanger, men gruppen er kjent for å gjenskape dem i moderne stiler, som sangen «Cayauqa Nauwa», som har vært fremvist a cappella og med innflytelse fra urfolk i Stillehavet, og tradisjonelt.
De bruker instrumenter som cauyaq-tromme, samt maskedans som gjenspeiler og hedrer tradisjonell yupik-dans.Pamyua har hatt konserter gjennom USA og flere steder i resten av verdenen, og har hatt konserter ved mange verdensmusikkfestivaler. I 2003 vant gruppen «Record of the Year» ved Native American Music Awards for deres album Caught in the Act. De spilte også under åpningsseremonien av National Museum of the American Indian i 2004. National Museum of the American Indian utgav også en samling som inneholdt Pamyuas musikk.


== Diskografi ==
mengluni (1998)
Verses (Apallut) (2001)
Caught in the Act (2003)
Drums of the North (2005)
Side A/Side B (2012)


== Medlemmer ==

Stephen Blanchett
Phillip Blanchett
Ossie Kairaiuak
Karina Møller


== Referanser ==


== Eksterne lenker ==
(en) Offisielt nettsted 
(en) Pamyua på Discogs 
(en) Pamyua på MusicBrainz 
(en) Pamyua på Songkick 
(en) Intervju på The World Music Foundation Podcast'
Strykebrett

Et strykebrett er et lite bord som blir brukt som underlag ved stryking og damping av klær.


== Historie ==
Under glatting med varme jernpanner i Kina kunne klær bli strukket mellom to personer,slik at det ikke var i kontakt med underlaget. Ellers har det vært vanlig med fast underlag når tekstiler skal glattes. Under banking av klær i Korea ble det brukt steintaburetter. Vikingene hadde glattebrett, gjerne av hvalbein når de brukte glattetein. Mangling med mangletre ble utført på en glatt bordplate.


== Underlag ved stryking ==
Ved stryking med strykejern egner det seg godt å ha en fast og noe stor plate under. Rundt i hjemmene har kjøkkenbordet ofte tjent dette formålet. For å få et høyere bord og bedre arbeidsstilling har en plate blitt lagt over to stolrygger.
I 1858 ble det tatt patent på et strykebrett som gjorde det lettere å stryke ermer og buksebein. I 1866 ble det samanleggbare strykebrettet patentert. Det har også vært vanlig med strykeskap hvor strykebrettet var hengslet og kunne slåes sammen inne i skapet.
Vaskerom

Et vaskerom er et rom som blir brukt til klesvask. Dette er som regel et våtrom med vask, vaskemaskin, eventuelt også tørketrommel, tørkeskap eller tørkesnorer. Vaskerommet kan også ha strykebrett, tøyrulle, og i noen tilfeller også symaskin og sybord.
I vaskerommet kan man også ha et system for lagring av skitne og rene klær, som skittentøykurv, hyller eller skap.
Større vaskerom for et fellesskap, som i borettslag, blir ofte plassert i en vaskekjeller. Et vaskeri kan være et større vaskerom tilknyttet storhusholdninger og institusjoner, eller et sted hvor det foregår klesvask for mange forskjellige folk eller virksomheter.


== Fuktighet ==
Vaskerom brukes ofte også som tørkerom. Kletørk avgir mye fuktighet, og det er viktig med god ventilasjon for å hindre at oppstår mugg på et tørkerom. På rom med mye klestørk eller dårlig ventilasjon kan det være aktuelt å bruke en avfukter.


== Galleri ==

		
		
		


== Se også ==
Garderoberom
Grovkjøkken


== Kilder ==
Vaskerom med stil, nrl.digitalebilag.no
Alexander Berg, Orden på vaskerommet, Bonytt 20.02.2013 (klikk.no)
San Jose Barracuda

San Jose Barracuda er et amerikansk ishockeylag fra San Jose, California.
Laget spiller i  AHL og begynte å spille i 2015/2016-sesongen. Klubben er farmerlaget til NHL-klubben San Jose Sharks, og begge klubbene spiller på SAP Centers hjemmestadion.
Barracuda er en flytting av den tidligere Worcester Sharks.


== Eksterne lenker ==
Artikkelen har ingen egenskaper for offisielle lenker i Wikidata
Bridgeport Islanders

Bridgeport Islanders (tidligere kjent som Bridgeport Sound Tigers) er et profesjonelt ishockeylag som spiller i American Hockey League (AHL). De er AHL-tilknyttede av National Hockey Leagues New York Islanders, som eier franchisen. Laget startet sesongen 2001–02 og ble kjøpt av Islanders i 2004. Laget er basert i Bridgeport, Connecticut og spiller hjemmekampene sine på Webster Bank Arena.


== Eksterne lenker ==
Offisielt nettsted 
(en) Bridgeport Islanders – kategori av bilder, video eller lyd på Commons
Lehigh Valley Phantoms

Lehigh Valley Phantoms er et ishockey-lag i American Hockey League (AHL) som spilte sin første sesong i 2014/2015 etter at Adirondack Phantoms flyttet fra Glens Falls,  New York til Allentown i Pennsylvania. Laget spiller på Allentowns nybygde PPL Center, som har en kapasitet på 9 017 tilskuere.Phantoms, som begynte å spille som Philadelphia Phantoms, og har vært Philadelphia Flyers partnere i AHL siden 1996/97-sesongen. Den lilla klubbfargen som ble brukt siden lagets begynnelse har blitt erstattet i Lehigh Valley Phantoms med lyseblå.


== Referanser ==


== Eksterne lenker ==
(en) Lehigh Valley Phantoms – kategori av bilder, video eller lyd på Commons
Rockford IceHogs

Rockford IceHogs er et amerikansk ishockey-lag i  AHL og er farmerlag til Chicago Blackhawks. Laget spiller sine kamper på Rockford Metrocenter, en arena som har 10 000 seter. Et annet lag med samme navn har spilt i UHL, en lavere ligaen mellom 1999 og 2007.


== Eksterne lenker ==
(en) Offisielt nettsted 
(en) Rockford IceHogs – kategori av bilder, video eller lyd på Commons
Sametingsvalget 2021

Sametingsvalget 2021 ble avholdt 13. september 2021, samtidig med stortingsvalget 2021. Valget omfattet alle 39 plassene i det norske Sametinget.
Etter valget ble Silje Karine Muotka fra NSR valgt til sametingspresident.


== Lister ==
Ved valget var det i alt 58 godkjente lister, syv færre enn ved forrige valg. Tabellen under viser hvilke lister som stilte i de enkelte distrikt.


== Stemmerett ==
For å kunne stemme, måtte man være registrert i Sametingets valgmanntall. For å registrere seg må man avgi erklæring om at man oppfatter seg som same og at man enten har samisk som hjemmespråk eller har hatt forelder, besteforelder eller oldeforelder med samisk som hjemmespråk eller at man er barn av en person som står eller har stått i valgmanntallet. Samer fra Sverige, Finland eller Russland må ha vært folkeregistrert i Norge de tre siste årene for å registrere seg i valgmanntallet.


== Resultater ==

Offisielle tall.
Mandatfordeling per krets og parti:


== Referanser ==


== Eksterne lenker ==
Sametingsvalget 2021 på Sametingets nettsider Arkivert 24. juni 2021 hos Wayback Machine.
Manitoba Moose

Manitoba Moose er en ishockeyklubb i Winnipeg i Manitoba, Canada, grunnlagt 1996.
I 2011 ble klubben solgt og flyttet og omdøpt til St. John's IceCaps. I 2015/16-sesongen kom den tilbake til Winnipeg som Winnipeg Jets farmklubb.


== Eksterne lenker ==
(en) Offisielt nettsted 
(en) Manitoba Moose – kategori av bilder, video eller lyd på Commons 
Internet Hockey Database - Manitoba Moose (AHL)
Internet Hockey Database - Manitoba Moose (IHL)
Utica Comets

Utica Comets er et profesjonelt ishockeylag fra  Utica, USA og spiller hjemmekamper på Adirondack Bank Center. De er medlemmer av North Division i Eastern Conference i American Hockey League (AHL) og tilknyttet National Hockey Leagues (NHL) New Jersey Devils. Da laget begynte å spille i AHL-sesongen 2013–14 var laget tilknyttet NHLs Vancouver Canucks.


== Eksterne lenker ==
Offisielt nettsted 
(en) Utica Comets – kategori av bilder, video eller lyd på Commons
Tucson Roadrunners

Tucson Roadrunners er en amerikansk ishockeyklubb grunnlagt i 1994. Klubben har spilt i American Hockey League siden 2016 og er farmerlaget til NHL-laget Arizona Coyotes og har vært tidligere farmerlaget til Springfield Falcons. 
Laget spiller på Tucson Convention Center i Tucson.


== Eksterne lenker ==
(en) Offisielt nettsted 
(en) Tucson Roadrunners – kategori av bilder, video eller lyd på Commons
Generasjon Utøya

Generasjon Utøya
er en norsk dokumentarfilm fra 2021 regissert av Aslaug Holm og Sigve Endresen. Filmen følger Ina Libak, Kamzy Gunaratnam, Line Hatmosø Hoem og Renate Tårnes ti år etter massedrapene på Utøya hvor alle var til stede, og som alle har valgt å fortsette sitt politiske engasjement.Filmen hadde premiere under HUMAN internasjonale dokumentarfilmfestival i Oslo 3. mars 2021 hvor den ble tildelt Human-prisen. Den hadde ordinær kinopremiere 23. april 2021. Under Amandaprisen 2021 vant filmen  publikumsprisen folkets Amanda og var i tillegg nominert i klassene beste norske kinofilm og beste dokumentarfilm.


== Medvirkende ==
Ina Libak
Kamzy Gunaratnam
Line Hatmosø Hoem
Renate Tårnes


== Referanser ==


== Eksterne lenker ==
(en) Generasjon Utøya på Internet Movie Database 
(no) Generasjon Utøya hos Filmfront 
(no) Generasjon Utøya på NRK TV
Gelelakk

Gelelakk er en av flere metoder som sorterer under negldesign.
TV10

TV10 er en TV-kanal som eies av Modern Times Group som sendes i Sverige.  Det spesialiserer seg på sport og dokumentarer.  Kanalen begynte å kringkaste 7. september 2010.


== Referanser ==


== Eksterne lenker ==
Offisielt nettsted
Nasjonale mesterskap i landeveissykling 2021

Nasjonale mesterskap i landeveissykling 2021 startet i Australia og New Zealand i januar. De fleste andre mesterskapene arrangeres i siste uke før Tour de France.


== Resultater ==


== Eksterne lenker ==
Oversikt hos ProcyclingStats
Liste over utøvere i Tour de France 2021

Liste over utøvere i Tour de France 2021


== Noter ==


== Eksterne lenker ==
https://www.procyclingstats.com/race/tour-de-france/2021/gc/startlist/roster-with-dropouts
Chicago Wolves

Chicago Wolves er en ishockeyklubb i Binghamton, New York, USA, grunnlagt i 2017. Klubben har vært et bondelag siden 2017/2018-sesongen og er et New Jersey Devils-lag. Laget spiller hjemmekampene sine på Floyd L. Maines Veterans Memorial Arena.


== Historikk ==
Klubben pleide å være i  Albany i  New York og ble kalt Albany Devils. Da Ottawa Senators flyttet sitt farmerlag, Binghamton Senators, fra Binghamton til Belleville, flyttet New Jersey Devils sitt farmerlag Albany Devils til Binghamton, som senere ble kalt Binghamton Devils.


== Eksterne lenker ==
(en) Offisielt nettsted 
(en) Chicago Wolves – kategori av bilder, video eller lyd på Commons
Rocket de Laval

Rocket de Laval er en ishockeyklubb i Laval i Québec, Canada, grunnlagt i 2017.
Klubben har spilt i American Hockey League siden 2017/18-sesongen og er et Montreal Canadiens-lag.
Laget spiller hjemmekampene sine i Place Bell.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Binghamton Devils

Binghamton Devils er en ishockeyklubb i Binghamton i delstaten New York i USA, grunnlagt i 2017. Klubben har vært et farmerlag siden 2017/2018-sesongen og er et New Jersey Devils-lag. Laget spiller hjemmekampene sine på Floyd L. Maines Veterans Memorial Arena.


== Eksterne lenker ==
Artikkelen har ingen egenskaper for offisielle lenker i Wikidata
Tottori! Sommeren vi var alene

Tottori! Sommeren vi var alene er en norsk barnefilm fra 2020 skrevet og regissert av ekteparet Silje Salomonsen og Arild Østin Ommundsen. Ekteparets to døtre, Vega og Billie Østin på ni og fem år, spiller hovedrollene som to søstre som må hente hjelp når faren, spilt av Thomas Skjørestad, faller ned i en fjellsprekk og skader benet under en fjelltur.Filmen hadde premiere 7. august 2020. Den har vunnet flere internasjonale priser, blant annet under Mill Valley filmfestival i California, Schlingel filmfestival i Chemnitz, Tyskland og Nordiske filmdager i Lübeck, Tyskland. Filmen vant prisene for beste barnefilm og beste originalmusikk under Amandaprisen 2021 og var i tillegg nominert i klassen beste regi.


== Skuespillere ==
Vega Østin
Billie Østin
Thomas Skjørestad
Nina Ellen Ødegård
Kristoffer Joner
Mette Langfeldt Arnstad
Oddgeir Thune


== Priser og nominasjoner ==


== Referanser ==


== Eksterne lenker ==
(en) Tottori! Sommeren vi var alene på Internet Movie Database 
(no) Tottori! Sommeren vi var alene hos Filmfront 
(sv) Tottori! Sommeren vi var alene i Svensk Filmdatabas 
(da) Tottori! Sommeren vi var alene i Danmark Nationale Filminstitut 
(nl) Tottori! Sommeren vi var alene på MovieMeter
Memorial Day

For filmen fra 2012, se Memorial Day (film)Memorial Day er en offentlig fridag i USA siste mandag i mai. Dagen er for å ære og minnes dem som har falt i militær tjeneste.
Hovslykkja gravplass

Hovslykkja gravplass eller Hovslykkja kirkegård er en gravlund i Sunndal kommune i Møre og Romsdal. Den ligger et par hundre meter nordøst for Hov kirke på Sunndalsøra.
Gravlunden strekker seg et par hundre meter fra nordvest til sørøst. På tvers av dette går en akse inn fra hovedinngangen, og som fondmotiv ved enden av aksen står et skulpturmonument fra 1998 utført av Ola Stavseng. Til side for samme akse finnes et minnesmerke med tittelen «Til minne om barnet vi mistet». Litt unna aksen står en driftsbygning. Gravlunden har både kistegraver og urnegraver.


== Referanser ==


== Eksterne lenker ==
Kart over Hovslykkja gravplass (Allslekt.org)
Nerlands granittindustri: Engelen på Hovslykkja kirkegård
Niklas Thor

Niklas Birger Thor (født 21. februar 1986 i Jönköping) er en svensk fotballspiller som var midtbanespiller for  IK Sirius.


== Privatliv ==
Thor giftet seg med politikeren Ebba Busch i 2013, men paret kunngjorde i desember 2019 at de hadde søkt om skilsmisse. De har to barn, en sønn født i 2015 og en datter født i 2017.


== Referanser ==


== Eksterne lenker ==
(en) Niklas Thor – Transfermarkt 
(en) Niklas Thor – WorldFootball.net 
(en) Niklas Thor – Soccerway 
(en) Niklas Thor – FBref
En studie i mord

En studie i mord (originaltittel Anatomy of a Murder) er en amerikansk kriminalfilm og rettsdrama fra 1959 regissert av Otto Preminger. Filmen er basert på den bestselgende romanen Anatomy of a Murder fra 1958, skrevet av en dommer i Michigans høyesterett, John D. Voelker, under pseudonymet Robert Traver. Voelker baserte romanen på en drapssak fra 1952 hvor han var forsvarsadvokat.
Filmen har James Stewart, Lee Remick, Ben Gazzara, Eve Arden, George C. Scott, Arthur O'Connell og Kathryn Grant i hovedrollene. Dommeren i filmen spilles av Joseph N. Welch, en ekte advokat, kjent for å ha avhørt Joseph McCarthy under senathøringene i 1954. Filmen inneholder en av Saul Bass' mest anerkjente vignetter og filmmusikk av Duke Ellington, som også spilte i filmen. En studie i mord er blitt beskrevet av en jusprofessor som «sannsynligvis det fineste eksemplet på et ekte rettsdrama som noensinne er laget».Filmen fikk god kritikk og ble nominert til sju Oscar-priser, blant annet for beste film, beste mannlige hovedrolle (Stewart), beste mannlige birolle (både O'Connell og Scott) og beste filmatisering. Det amerikanske filminstituttet (AFI) har kåret En studie i mord til tidenes 7. beste rettsdrama fra USA. Filmen ble innlemmet i National Film Registry i 2012, et utvalg av filmer til bevaring i det amerikanske nasjonalbiblioteket Library of Congress.


== Handling ==
Filmen skildrer rettssaken mot løytnant Frederick Minion (Ben Gazzara), som er anklaget for å ha drept sin kones angivelige voldtektsmann. Advokaten Paul Biegler (James Stewart) settes på saken, men det er noe som ikke stemmer allerede fra begynnelsen. Offerets beskrivelse av voldtekten er full av logiske brister, og drapsmannen er tydelig på at han forsettlig oppsøkte den påståtte voldtektsmannen for å ta livet av ham. Ved hjelp av Pauls juridiske teft, kommer de til konklusjonen at drapet ble begått i et øyeblikk av midlertidig utilregnelighet.


== Medvirkende ==
James Stewart som Paul Biegler
Lee Remick som Laura Manion
Ben Gazzara som Lt. Frederick Manion
Arthur O'Connell som Parnell McCarthy
Eve Arden som Maida Rutledge
Kathryn Grant som Mary Pilant
George C. Scott som Claude Dancer
Orson Bean som Dr. Matthew Smith
Russ Brown som George Lemon
Murray Hamilton som Alphonse Paquette
Duke Ellington som «Pie-Eye»


== Referanser ==


== Eksterne lenker ==
(en) En studie i mord på Internet Movie Database 
(no) En studie i mord hos Filmfront 
(no) En studie i mord på NRK TV 
(sv) En studie i mord i Svensk Filmdatabas 
(da) En studie i mord i Danmark Nationale Filminstitut 
(fr) En studie i mord på Allociné 
(nl) En studie i mord på MovieMeter 
(en) En studie i mord på AllMovie 
(en) En studie i mord på Turner Classic Movies 
(en) En studie i mord på Rotten Tomatoes
5. serierunde i Toppserien 2021

5. serierunde i Toppserien 2021 starter med kampen mellom Arna-Bjørnar og Sandviken fredag 25. juni, mens resten av runden spilles lørdag 26. juni.


== Kampfakta ==


== Referanser ==
Lars Eide

Lars Andersen Eide (født 11. november 1856 i Hemne, død 1. mars 1923 på Nøtterøy) var en norsk stortingsmann, emissær for indre- og ytremisjonen og gårdbruker. Han var stortingsmann for Søndre Trondhjems amt (Sør-Trøndelag) fra 1907 til 1909, som representant for Høyre.


== Liv og virke ==
Han vokste opp i Eidsgrenda i Hemne. Foreldrene var Anders Pedersen Eide og Magnhild Larsdatter Sødal. Han forpaktet og senere eide en gård ved Kristiansund. Han var en tid gårdbruker i Orkdal, der han giftet seg med Marta Olsdatter Forve, og på flere steder i Hemne prestegjeld.Han holdt sin første oppbyggelse i 18-årsalderen. Fra 1886 var han lønnet som emissær for både Indremisjonsselskapet og Det Norske Misjonsselskap. Lars Eides forkynnelse hadde god klangbunn hos pietistene i Hemne og nabobygdene, og møtene hans ble godt besøkt. Han talte også ivrig for avholdssaken.Lars Eide var kommunepolitiker i Hemne. Ved stortingsvalget i 1906 stilte han som Samlingspartiets kandidat i Indre Fosen valgkrets i Søndre Trondhjems amt. Han fikk støtte fra den kristne lekmannsbevegelsen og avholdsbevegelsen. Lars Eides kirkepolitiske syn sammenfalt med mindretallet i kirkekommisjonen av 1908, som ønsket Den norske kirke som en «fri folkekirke». I annen valgomgang ble Eide overraskende valgt foran sittende stortingsmann Jakob T. Hoff med bare 7 stemmers overvekt. Venstre krevde omvalg, og i det store mobiliseringsvalget som fulgte, ble Eide valgt med 166 stemmers overvekt. Eide satt i Stortingets kirkekomité. I 1909 var Samlingspartiet splittet i Høyre og Frisinnede Venstre, og bestrebelsene for valgsamarbeid førte ikke frem. Ettersom både Eide og Johan Andreas Johansen opprettholdt sine kandidatur i annen valgomgang, ble Jakob T. Hoff valgt.Han ble enkemann i 1905, og i 1909 giftet han seg på nytt med Anlaug Sveinungsdatter Flåten fra Lisleherad i Telemark.Fra 1916 til 1918 eide han gården Nedre Forbord i Malvik. I 1918 kjøpte han Øvre Sem på Nøtterøy. Han påtok seg også verv i menighetsråd og misjonslag der. Lars Eide døde i 1923, og hans enke solgte gården.


== Referanser ==